จิรายุ ตั้งศรีสุข

จิรายุ ตั้งศรีสุข (เกิด 19 กันยายน พ.ศ. 2536) ชื่อเล่น เจมส์ หรือที่รู้จักกันในชื่อ เจมส์จิ เป็นนักแสดง นายแบบ พิธีกรชาวไทย สังกัดสถานีวิทยุโทรทัศน์ไทยทีวีสีช่อง 3 มีผลงานสร้างชื่อจากละครชุดเรื่อง สุภาพบุรุษจุฑาเทพ ตอน คุณชายพุฒิภัทร

ประวัติ 
จิรายุ ตั้งศรีสุข (จิรายุ เดิมมีชื่อว่า จิรายุทธ แต่ภายหลังได้เปลี่ยนเป็น จิรายุ) เกิดที่จังหวัดพิจิตร เป็นบุตรคนเล็กของเสริมชัย ตั้งศรีสุข กับโชติกา ตั้งศรีสุข และมีพี่สาว 1 คน ชื่อ แพทย์หญิงจุฬารัตน์ ตั้งศรีสุข จิรายุจบชั้นมัธยมศึกษาตอนต้นที่โรงเรียนอนุบาลวชิร จบชั้นมัธยมศึกษาตอนปลายที่โรงเรียนพิจิตรพิทยาคม และศึกษาต่อในระดับอุดมศึกษาที่คณะนิเทศศาสตร์ มหาวิทยาลัยรังสิต สาขาวิชาวิทยุกระจายเสียงและวิทยุโทรทัศน์ ต่อมาปี 2556 เขาได้รับทุนความสามารถพิเศษ (ด้านศิลปิน) จึงได้ย้ายคณะไปศึกษาที่คณะบริหารธุรกิจ มหาวิทยาลัยรังสิต สาขาวิชาการจัดการธุรกิจค้าปลีก จนสำเร็จการศึกษา และเข้าพิธีประสาทปริญญาบัตรในเดือนธันวาคม พ.ศ. 2560

วงการบันเทิง 
จิรายุเข้าสู่วงการบันเทิงโดยคำชักชวนของฌาณฉลาด ทวีทรัพย์ ฌาณฉลาดเห็นเขาผ่านทางเฟซบุ๊ก จึงชักชวนเข้าสังกัด มีตา ทาเลนท์ เมเนจเมนท์ จากนั้นพาเขาไปแคสงานกับทางช่อง 3 และเซ็นสัญญาเป็นดาราในสังกัดช่อง 3 เป็นระยะเวลา 5 ปี

ในปี 2555 มีคนติดต่อเข้ามาให้เล่นละครซีรีส์ชุด สุภาพบุรุษจุฑาเทพ ตอน คุณชายพุฒิภัทร แม้ในการวางตัวจะถูกวิจารณ์จากผู้ชมว่าเจมส์ไม่เหมาะควรกับบทดังกล่าว แต่หลังจากละครออกอากาศก็ได้รับกระแสที่ดีในอินเทอร์เน็ต ทำให้จิรายุมีชื่อเสียง มีกระแสที่เรียกว่า "คู่จิ้น" กับนางเอกของเรื่องอย่างสาว เบลล่า ราณี แคมเปน นอกจากนี้ยังมีงานเพิ่มขึ้นมามากมาย รวมถึงเป็นพรีเซนเตอร์ให้หลายยี่ห้อ โดยที่เป็นพรีเซนเตอร์ของโยเกิร์ต เมจิบัลแกเรีย ทำให้ยอดขายเพิ่มขึ้น 1 แสนถ้วยต่อวัน  จนทำให้จิรายุได้รับฉายา "ซุปตาร์สายฟ้าแลบ" รวมถึงเป็น "1 ใน 10 พระเอกที่น่าจับตามองในปี 2556"  สำหรับการแสดงละครเรื่องนี้จิรายุได้รับรางวัลพิฆเนศวร สาขานักแสดงนำชายดีเด่น 

ช่วงปลายปี 2556 จิรายุมีผลงานละครเรื่องที่สองในชีวิตโดยรับบทเป็น อิทธิฤทธิ์ หรือ อิท ในละครเรื่อง รักสุดฤทธิ์ แสดงคู่กับ วรกาญจน์ โรจนวัชร ส่วนในปี 2558 เขารับบทเป็น อนวัช พัชรพจนาถ ในละครเรื่อง หนึ่งในทรวง  ปีถัดมา เขาแสดงในละครเรื่อง ปดิวรัดา คู่กับ ราณี แคมเปน อีกครั้งหลังจากเคยร่วมงานกันในละครเรื่อง คุณชายพุฒิภัทร

ผลงาน

ละครโทรทัศน์ 
 ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3

ละครโทรทัศน์ญี่ปุ่น 
 นักรบไอดอล มิราเคิลทูนส์! รับบทเป็น จอมมาร

ภาพยนตร์

พิธีกร 
พ.ศ. 2015 ทางช่อง YouTube:Jirayu Tangsrisuk

คอนเสิร์ต 
 คอนเสิร์ต James Ji Monkey King Fan Meeting วันซนซนกับคนสำคัญ
 คอนเสิร์ต The K Festival ที่อินชอน ประเทศเกาหลีใต้ (รับเชิญ) 
 หล่อมากมาก คอนเสิร์ต
 เมจิกเจมส์เดอะคอนเสิร์ต
 คอนเสิร์ต LOVE IS IN THE AIR : CHANNEL3 CHARITY CONCERT 29 เมษายน 2560
 JAMES 4D Presented by BAOJI : 19 กันยายน 2560

เพลง 
 เพลง มาอยู่ใกล้กัน (เพลงประกอบโฆษณา AIS 3G 2100)
 เพลง โสดเช็คอิน 
 เพลง รักเธอคนเดียวเท่านั้น เพลงประกอบละคร รักสุดฤทธิ์
 เพลง เริ่มวันใหม่ (เพลงประกอบโฆษณา มินิทเมด)
 เพลง ไกลแค่ไหนคือใกล้ ร้องคู่กับ จรินทร์พร จุนเกียรติ เพลงประกอบภาพยนตร์ Timeline จดหมาย ความทรงจำ
 เพลง คำถามซึ่งไร้คนตอบ เพลงประกอบภาพยนตร์ Timeline จดหมาย ความทรงจำ
 เพลง My Lovely Angel
 เพลง บังเอิญ โลกกลม พรหมลิขิต (เพลงประกอบโฆษณา รถยนต์โตโยต้า วีออส)
 เพลง เรื่องเล่าเช้านี้ (เพลงประจำรายการ เรื่องเล่าเช้านี้ ฉลองสู่ปีที่ 12)
 เพลง แต่งงานกันนะ 
 เพลง รักเธอหมดหัวใจ (เพลงประกอบโฆษณา เมืองไทยประกันชีวิต)
 เพลง จูบ ร้องคู่กับ อุรัสยา เสปอร์บันด์ เพลงประกอบละคร หนึ่งในทรวง
 เพลง หนึ่งเดียวคือเธอ เพลงประกอบละคร หนึ่งในทรวง
 เพลง สเต็ป 
 เพลง ความสุขของเธอ 
 เพลง ทุกอณูหัวใจ เพลงประกอบละคร ปดิวรัดา
 เพลง Happy Birthday ช่อง 3 ร้องคู่กับ ราณี แคมเปน
 เพลง Too Much So Much Very Much (Japanese Version)
 เพลง รักเองช้ำเอง ร้องคู่กับ มานิดา เรืองศรี เพลงประกอบละคร บ่วงหงส์
 เพลง เก็บ เพลงประกอบละคร หนึ่งด้าวฟ้าเดียว
 เพลง ใจสีเทา เพลงประกอบละคร กรงกรรม
 เพลง ให้ฉันรักเธออีกครั้ง ร้องคู่กับ ณฐพร เตมีรักษ์ เพลงประกอบละคร เล่ห์บรรพกาล
 เพลง รักไม่มีวันตาย (Acoustic Version) เพลงประกอบละคร เล่ห์บรรพกาล
 เพลง สัญญา เพลงประกอบละคร พยากรณ์ซ่อนรัก
เพลง เป็นประจำ (อัลบัม SEE MORE)
เพลง ค่อยๆไป (อัลบัม SEE MORE)
เพลง วางใจ (อัลบัม SEE MORE)
เพลง กว่าจะมี... เธอ (อัลบัม SEE MORE)
เพลง ดื้อ (อัลบัม SEE MORE)
เพลง โคจรอยู่ที่เดิม เพลงประกอบละคร กะรัตรัก
เพลง ถ้าฉันเปิดโหมดรักให้กับหัวใจ เพลงประกอบละคร มาตาลดา

รางวัล

อ้างอิง

แหล่งข้อมูลอื่น 
 เว็บไซต์ทางการ 

 
 
 
 จิรายุ ตั้งศรีสุข ช่องในยูทูบ

บุคคลจากจังหวัดพิจิตร
ชาวไทยเชื้อสายแต้จิ๋ว
นักแสดงชายชาวไทยเชื้อสายจีน
นักแสดงชายชาวไทยในศตวรรษที่ 21
นักแสดงสังกัดช่อง 3
ยูทูบเบอร์ชาวไทย
บุคคลจากโรงเรียนพิจิตรพิทยาคม
บุคคลจากคณะบริหารธุรกิจ มหาวิทยาลัยรังสิต
บุคคลจากวิทยาลัยนิเทศศาสตร์ มหาวิทยาลัยรังสิต